Twee wou glo kitsbanke oopblaas(Argieffoto: Maroela Media) Twee verdagtes, onderskeidelik 35 en 37 jaar oud, is in hegtenis geneem vir poging om kitsbanke oop te blaas en die besit van springstof. “Polisiebeamptes was Dinsdagoggend vroeg besig op patrollie in Marikana, Noordwes, toe hulle twee mans naby kitsbanke opgemerk het,” het die polisie in ŉ verklaring gesê. “Toe die twee die polisiebeamptes sien, het hulle weggehardloop en die beamptes het hulle agternagesit.” Die mans is aangekeer en hulle sakke is deursoek. “Springstof is in hul besit gevind. Die beamptes het na die kitsbanke teruggekeer waar die mans aanvanklik opgemerk is en hulle het op nog springstof afgekom wat aan twee kitsbanke gekoppel was.” Die twee mans sal na verwagting Woensdag in die Rustenburgse landdroshof verskyn.